 (
สิ่งที่ส่งมาด้วย 1
)แนวทางการดำเนินงานด้านสุขภาพจิตและจิตเวชผู้ต้องขังก่อนพ้นโทษ*
โดยใช้แนวทางการดูแลสุขภาพจิตและจิตเวชแก่ผู้ต้องขังในเรือนจำ/ทัณฑสถาน
ตามพระราชบัญญัติสุขภาพจิต พ.ศ. 2551

เพื่อให้การดำเนินงานด้านสุขภาพจิตและจิตเวชแก่ผู้ต้องขังในเรือนจำ/ทัณฑสถาน สอดคล้องและเป็นไปตามพระราชบัญญัติสุขภาพจิต พ.ศ.2551 รวมทั้งเป็นไปตามมาตรการ/แนวทางในการป้องกันและควบคุมโรคก่อนปล่อยตัวผู้ต้องขังกลับสู่สังคม กรมราชทัณฑ์จึงได้กำหนดแนวทางการดำเนินงานด้านสุขภาพจิตและจิตเวชผู้ต้องขังก่อนพ้นโทษแก่เรือนจำ/ทัณฑสถาน รายละเอียดดังนี้
1. กรณีผู้ต้องขังจิตเวช/มีประวัติการรักษาทางจิตเวช ให้ดำเนินการ ดังนี้
1.1 ให้ทบทวนรายชื่อผู้ต้องขังจิตเวชกับฝ่ายทัณฑปฏิบัติทุก 3-6 เดือน เพื่อป้องกันกรณีผู้ต้องขังจิตเวช
ที่ได้รับอภัยโทษ หรือได้รับการปล่อยตัวโดยไม่ทราบล่วงหน้า
1.2 ให้แสดงสัญลักษณ์ผู้ต้องขังจิตเวช ที่ทะเบียนประวัติผู้ต้องขัง (รท.101) เพื่อง่ายต่อการสังเกต ทั้งนี้เพื่อความสะดวกในการประสานงานกับส่วนควบคุม ดูแล และปล่อยตัวผู้ต้องขังจิตเวช รวมถึงการส่งต่อข้อมูลเพื่อสรุปข้อมูล หรือเตรียมหนังสือส่งรักษาต่อ และเตรียมยาทางจิตเวชให้กับผู้ต้องขังจิตเวชเมื่อปล่อยตัว
1.3 ให้ประเมินอาการผู้ต้องขังจิตเวชก่อนปล่อยตัวทุกราย
· กรณีผู้ต้องขังมีภาวะอันตราย
หากพบว่า ผู้ต้องขังจิตเวชก่อนปล่อยตัวมีภาวะอันตรายและจำเป็นต้องเข้ารับการบำบัดรักษา เช่น มีพฤติกรรมก้าวร้าวรุนแรง มีภาวะอันตราย หรือมีแนวโน้มอันตรายเนื่องจากไม่ร่วมมือรักษา 
มีพฤติกรรมที่น่าจะก่อให้เกิดอันตรายร้ายแรงต่อชีวิต ร่างกาย และทรัพย์สินทั้งต่อตนเองและผู้อื่น หรือไม่สามารถปล่อยไว้โดยไม่ได้รับการรักษา เพราะจะทำให้โรคหรืออาการผิดปกติทวีความรุนแรง ให้เรือนจำ/ทัณฑสถาน พิจารณาส่งต่อพบจิตแพทย์ก่อนปล่อยตัว/ส่งไปรักษาที่โรงพยาบาลจิตเวช/โรงพยาบาลศูนย์/โรงพยาบาลทั่วไป ที่อยู่ในพื้นที่หรือใกล้เคียง ตามความเหมาะสม โดยทำหนังสือส่งตัวผู้ต้องขัง ตามแบบหนังสือส่งรักษาตามพระราชบัญญัติสุขภาพจิต พ.ศ.2551 มาตรา 22 และ มาตรา 25 (สิ่งที่ส่งมาด้วย 3) และแนบแบบประเมินสภาพผู้ต้องขังจิตเวชในเรือนจำ/ทัณฑสถาน (สิ่งที่ส่งมาด้วย 4) พร้อมหมายปล่อยตัวไปยังโรงพยาบาลและประสานแจ้งญาติผู้ต้องขังทราบ
· กรณีผู้ต้องขังมีอาการทางจิตทุเลา
· ให้จัดเตรียมข้อมูลประวัติการรักษาขณะอยู่ในเรือนจำ/ทัณฑสถาน และติดต่อญาติผู้ดูแลผู้ต้องขังหลังปล่อยตัว และแจ้งข้อมูลเรื่องการรักษารวมถึงสิทธิการรักษาและการส่งต่อ เพื่อให้ผู้ต้องขังได้รับการดูแลรักษาอย่างต่อเนื่อง
· เมื่อผู้ต้องขังได้รับการปล่อยตัวให้มอบหนังสือส่งตัวและยาทางจิตเวชให้ผู้ต้องขังจิตเวช
อย่างน้อย 2-4 สัปดาห์
· กรณีผู้ต้องขังจิตเวชที่มีอาการทางจิตเรื้อรัง มีแนวโน้มเร่ร่อน และไม่มีญาติจะได้รับการ
ปล่อยตัวจากเรือนจำ/ทัณฑสถาน ควรดำเนินการแจ้งหน่วยงานด้านสงเคราะห์และสวัสดิการ
ในเรือนจำ/ทัณฑสถานเพื่อดำเนินการส่งต่อผู้ต้องขังต่อไป

1.4 ให้เรือนจำ/ทัณฑสถาน ทำหนังสือถึงสาธารณสุขจังหวัดในพื้นที่ ตั้งแต่ก่อนช่วงเวลาของการปล่อยตัว ตามแบบหนังสือส่งต่อสาธารณสุขจังหวัดเมื่อปล่อยตัวพ้นโทษ (สิ่งที่ส่งมาด้วย 5) เพื่อเตรียมการวางแผนในการติดตามให้การดูแลรักษาโรคอย่างต่อเนื่องต่อไป
1.5 ให้เรือนจำ/ทัณฑสถาน บันทึกข้อมูลผู้ต้องขังจิตเวชที่ได้รับการปล่อยตัว ตามแบบรายงานข้อมูลผู้ต้องขังจิตเวชพ้นโทษ (สิ่งที่ส่งมาด้วย 6) ในรูปแบบตาราง Excel และบันทึกข้อมูลลงในแผ่นซีดี พร้อมทั้งจัดทำรายงานข้อมูลผู้ต้องขังจิตเวชพ้นโทษ เป็นประจำทุก 1 เดือน และส่งกลับมายัง ศูนย์สุขภาพจิต 
กองบริการทางการแพทย์ กรมราชทัณฑ์

2. กรณีผู้ต้องขังที่ไม่มีประวัติการรักษาโรคทางจิตเวช ให้ดำเนินการ ดังนี้
2.1 ให้เรือนจำ/ทัณฑสถาน ดำเนินการตรวจคัดกรองสุขภาพจิตผู้ต้องขังก่อนปล่อยตัวทุกราย โดยประสานขอความร่วมมือสาธารณสุขจังหวัดในพื้นที่เข้าร่วมดำเนินการ รายละเอียดดังนี้
· แบบประเมินภาวะสุขภาพจิตผู้ต้องขังในเรือนจำไทย (PMHQ-Thai) (สิ่งที่ส่งมาด้วย 7)
· คะแนนรวม 0 - 28 คะแนน สุขภาพจิตปกติ
· คะแนนรวม ตั้งแต่ 29 คะแนนขึ้นไป ถือว่ามีปัญหาสุขภาพจิต ให้แจ้งผลและให้สุขภาพจิตศึกษา รวมทั้งควรประเมินด้วยว่า มีปัญหาด้านสังคมจิตใจหรือไม่ ถ้ามีควรได้รับการให้การปรึกษาเพื่อแก้ไขปัญหาดังกล่าว หรือพิจารณาส่งต่อตามความเหมาะสม
· แบบคัดกรอง/ประเมินโรคซึมเศร้า และแบบประเมินการฆ่าตัวตาย (2Q 9Q 8Q) (สิ่งที่ส่งมาด้วย 8)
· แบบคัดกรองโรคซึมเศร้า 2 คำถาม (2Q)
· ถ้าให้คำตอบ ไม่มี ทั้ง 2 ข้อ ถือว่า ปกติ ไม่เป็นโรคซึมเศร้า
· ถ้าให้คำตอบ มี ข้อใดข้อหนึ่งหรือทั้ง 2 ข้อ (มีอาการใดๆ ในคำถามที่ 1 และ 2) หมายถึง เป็นผู้มีความเสี่ยงหรือมีแนวโน้มที่จะเป็นโรคซึมเศร้า ให้แจ้งผลการคัดกรองและให้ประเมินต่อด้วย แบบประเมินโรคซึมเศร้า 9 คำถาม (9Q)
· แบบประเมินโรคซึมเศร้า 9 คำถาม (9Q)
· กรณี คะแนนรวม 9Q < 7 คะแนน หมายถึง ไม่มีอาการของโรคซึมเศร้าหรือมีอาการของโรคซึมเศร้าระดับ น้อยมาก ให้แจ้งผลการประเมินและให้สุขภาพจิตศึกษา โดยการ
ทวนสอบความถูกต้องและพอเพียงในความรู้เรื่องโรคซึมเศร้าแล้วเพิ่มเติมในส่วนขาดหรือ
ไม่ถูกต้อง อาจมอบเอกสารที่มีความรู้เรื่องโรคซึมเศร้าและการปฏิบัติตัว หรือแนะนำวิธีการลดอาการซึมเศร้าด้วยตนเอง และควรประเมินด้วยว่ามีปัญหาด้านสังคมจิตใจหรือไม่ 
ถ้ามีควรได้รับการให้การปรึกษาเพื่อแก้ไขปัญหาดังกล่าว
· กรณี คะแนนรวม 9Q = 7 - 12 คะแนน หมายถึง มีอาการของโรคซึมเศร้า ระดับน้อย 
ให้แจ้งผลการประเมินและให้สุขภาพจิตศึกษา แล้วประเมินต่อด้วย แบบประเมินการ
ฆ่าตัวตาย (8Q) ทุกราย ให้การดูแลรักษาตามแนวทางการดูแลช่วยเหลือผู้ป่วยโรคซึมเศร้า
ที่มีความรุนแรงระดับน้อย

· กรณี คะแนนรวม 9Q = 13 - 18 คะแนน หมายถึง มีอาการของโรคซึมเศร้า ระดับ
ปานกลาง ให้แจ้งผลการประเมินและให้สุขภาพจิตศึกษา แล้วประเมินต่อด้วย แบบประเมินการฆ่าตัวตาย (8Q) ทุกราย ให้การดูแลรักษาตามแนวการดูแลช่วยเหลือผู้ป่วยโรคซึมเศร้า
ที่มีความรุนแรงระดับปานกลาง รวมทั้งพิจารณาส่งพบจิตแพทย์เพื่อให้การวินิจฉัยและ
ตรวจเพิ่มเติม
· กรณี คะแนนรวม 9Q ≥ 19 คะแนน หมายถึง มีอาการของโรคซึมเศร้า ระดับรุนแรง 
ให้แจ้งผลการประเมินและให้สุขภาพจิตศึกษา แล้วประเมินต่อด้วย แบบประเมินการ
ฆ่าตัวตาย (8Q) ทุกราย ให้การดูแลรักษาตามแนวการดูแลช่วยเหลือผู้ป่วยโรคซึมเศร้า
ที่มีความรุนแรงระดับรุนแรง รวมทั้งพิจารณาส่งพบจิตแพทย์เพื่อให้การวินิจฉัยและ
ตรวจเพิ่มเติม
· แบบประเมินการฆ่าตัวตาย 8 คำถาม (8Q)
· กรณี คะแนน 8Q = 0 คะแนน ถือว่า ไม่มีแนวโน้มที่จะฆ่าตัวตายในปัจจุบัน
· ถ้า คะแนน 8Q = 1-8 คะแนน ถือว่า มีแนวโน้มที่จะฆ่าตัวตายในปัจจุบัน ระดับน้อย ดำเนินการตามแนวทางการดูแลช่วยเหลือผู้ป่วยโรคซึมเศร้าที่มีแนวโน้มจะฆ่าตัวตาย
ในปัจจุบันในระดับน้อย
· กรณี คะแนน 8Q = 9-16 คะแนน ถือว่า มีแนวโน้มที่จะฆ่าตัวตายในปัจจุบัน ระดับ
ปานกลาง ดำเนินการตามแนวทางการดูแลช่วยเหลือผู้ป่วยโรคซึมเศร้าที่มีแนวโน้มจะ
ฆ่าตัวตายในปัจจุบันในระดับปานกลาง
· กรณี คะแนน 8Q ≥ 17 คะแนน ถือว่ามีแนวโน้มที่จะฆ่าตัวตายในปัจจุบัน ระดับรุนแรง ดำเนินการตามแนวทางการดูแลช่วยเหลือผู้ป่วยโรคซึมเศร้าที่มีแนวโน้มจะฆ่าตัวตาย
ในปัจจุบันในระดับรุนแรง
· แบบคัดกรองโรคจิต (สิ่งที่ส่งมาด้วย 9)
· ถ้าได้คะแนน 1 คะแนนขึ้นไป สงสัยเป็นโรคจิต พิจารณาส่งพบจิตแพทย์เพื่อให้การวินิจฉัยและตรวจเพิ่มเติม
2.2 ให้เรือนจำ/ทัณฑสถาน บันทึกข้อมูลผลการคัดกรองสุขภาพจิตผู้ต้องขังก่อนพ้นโทษ ตามแบบรายงานข้อมูลผลการคัดกรองโรคจิตเวชผู้ต้องขังก่อนพ้นโทษ (สิ่งที่ส่งมาด้วย 10) ในรูปแบบตาราง Excel และบันทึกข้อมูลลงในแผ่นซีดี พร้อมทั้งจัดทำรายงานข้อมูลผลการคัดกรองสุขภาพจิตผู้ต้องขังก่อนพ้นโทษ เป็นประจำทุก 1 เดือน และส่งกลับมายัง ศูนย์สุขภาพจิต กองบริการทางการแพทย์ กรมราชทัณฑ์ 
2.3 กรณีผู้ต้องขังที่ได้รับการตรวจคัดกรองสุขภาพจิตและพบว่ามีอาการทางจิตเวช ให้พิจารณาส่งต่อ/
พบจิตแพทย์ก่อนปล่อยตัว/ส่งต่อไปรักษาที่โรงพยาบาลจิตเวช/โรงพยาบาลศูนย์/โรงพยาบาลทั่วไป ที่อยู่ในพื้นที่หรือใกล้เคียงหลังพ้นโทษ ตามความเหมาะสม
*ผู้ต้องขังก่อนพ้นโทษ หมายถึง ผู้ต้องขังที่จะพ้นโทษทุกกรณี (ผู้ต้องขังที่ได้รับการปล่อยตัวจากการพัก
การลงโทษ ผู้ต้องขังที่ได้รับการปล่อยตัวจากการพระราชทานอภัยโทษ และผู้ต้องขังที่ได้รับการปล่อยตัว
ตามคำพิพากษา)

